ঘিবলি আর্টে মজলেন অমিতাভ

কলকাতা: সকলের মতো ট্রেন্ডে গা ভাসালেন অমিতাভ বচ্চন (Amitabh Bachchan)। ঘিবলি (‘Ghibli) আর্টে মজেছেন বিগ-বি।

হাওয়াও মিয়াজাকি এই বিশেষ ধরনের অ্যানিমেশন আর্টের সৃষ্টিকর্তা। যে কোনও ছবিকে কার্টুন চরিত্রে বদলে ফেলা যায় এর মাধ্যমে। সেই আর্টে গোটা বিশ্ব মজেছে। খেলোয়াড় থেকে রাজনীতিবিদ, সেলেব থেকে সাধারণ মানুষ- সকলেই এই ট্রেন্ডে গা ভাসিয়েছেন। বাদ যাননি বিগ বি অমিতাভ বচ্চন। এবার সেই ট্রেন্ডে গা ভাসালেন বলিউডের শাহেনশা অমিতাভ বচ্চন (Amitabh Ghibli Images)।

সোশ্যাল মিডিয়ায় বেশ সক্রিয় বিগ-বি। নিয়মিত নিজের ভ্লগ শেয়ার করেন। নিজের ভ্লগে Ghibli ইমেজ শেয়ার করলেন অমিতাভ। মুহূর্তে সোশ্যাল মিডিয়ায় ভাইরাল হয়ে যায় সেই ছবি। নিজের ব্লগে ঘিবলি নিয়ে মনের কথা লিখেছেন বর্ষীয়ান অভিনেতা। সেখানে তিনি বর্তমান সময়ে প্রযুক্তি নির্ভরতা নিয়ে উদ্বেগ প্রকাশ করেছেন।

তিনি লিখেছেন, ‘বর্তমানে ঘিবলি পৃথিবীকে গ্রাস করেছে। এবার Ghibli জনসংযোগের নতুন মাধ্যম আবিস্কার করল। সেই সঙ্গে রিলস বানানো নিয়ে নিজের ভাবনা প্রকাশ করেছেন অভিনেতা। ‘রিল বানানো যোগাযোগের আর একটি জনপ্রিয় কনসেপ্ট, যা মানুষের মনোযোগ কেড়ে নিচ্ছে।’ এই দুই বিষয় নিয়েই আশঙ্কা প্রকাশ করেছেন শহেনশা। নেটিজেনরা মনে করছেন নিজের ব্লগের মাধ্যমে এই ভাবেই প্রকৃত শিল্পীদের রুজিরুটি বজায় রাখার মতো বিষয়টি নিয়ে সরব হয়েছেন বিগ বি। বিগ বি-র শেয়ার করা Ghibli ইমেজের কোনওটায় দেখা যাচ্ছে বাড়ির বাইরে ভক্তদের ভিড়ের সামনে করজোড়ে দাঁড়িয়ে কোনওটায় আবার রয়েছে অটোগ্রাফ দেওয়ার মুহূর্ত।

আরও পড়ুন: মা-মেয়েকে নিয়ে গল্প বলবে ‘পুরাতন’? প্রকাশ্যে ট্রেলার

অন্য খবর দেখুন